EL JUTJAT DE PAU D'ALAQUÀS COMPTARÀ AMB EL NOUS SERVEIS DE JUSTÍCIA PRÒXIMA PROMOGUTS PER LA GENERALITAT VALENCIANA
07/02/2022

# EL JUTJAT DE PAU D'ALAQUÀS COMPTARÀ AMB EL NOUS SERVEIS DE JUSTÍCIA PRÒXIMA PROMOGUTS PER LA GENERALITAT VALENCIANA

*   07/02/2022
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=20336

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20336%2F0&title=Ajuntament%20d%27Alaqu%C3%A0s.%20Premsa.EL%20JUTJAT%20DE%20PAU%20D%27ALAQU%C3%80S%20COMPTAR%C3%80%20AMB%20EL%20NOUS%20SERVEIS%20DE%20JUST%C3%8DCIA%20PR%C3%92XIMA%20PROMOGUTS%20PER%20LA%20GENERALITAT%20VALENCIANA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20336/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20336/07022022whatsapp_image_2022-02-07_at_14_04_58_Form_4.jpg)](https://www.alaquas.org/ficheros/documentos/2022/2/20336/07022022whatsapp_image_2022-02-07_at_14_04_58_Form_10.jpg "<a href='https://www.alaquas.org/ficheros/documentos/2022/2/20336/07022022whatsapp_image_2022-02-07_at_14_04_58_Form_10.jpg' target=_blank><i class='fa fa-external-link' aria-hidden='true'></i>.EL JUTJAT DE PAU D'ALAQUÀS COMPTARÀ AMB EL NOUS SERVEIS DE JUSTÍCIA PRÒXIMA PROMOGUTS PER LA GENERALITAT VALENCIANA</a>")

Alaquàs implantarà els serveis de Justiprop i Mediaprop en el Jutgat de Pau d'Alaquàs amb els quals es modernitzaran els sistemes informàtics, s'agilitzarà la tramitació judicial i s'oferirà orientació judicial a la ciutadania

L’Alcalde d’Alaquàs, Toni Saura, es va reunir el passat divendres 4 de febrer amb el Director Director General de Reformes Democràtiques i Accés a la Justícia, José García Añón i la Directora General de Modernització i Relacions amb l’Administració de Justícia, Àngels Bixquert Sanz per tal d’abordar la implantació del servei Justícia Pròxima al Jutjat de Pau d’Alaquàs. En la reunió van estar presents també el Regidor d’Urbanisme, Jaime Marqués, la Jutgessa de Pau, Pilar Latorre i el Jutge substitut, José Antonio Madrigal.

La implantació a Alaquàs del projecte Justícia Pròxima promogut per la Conselleria de Justícia, Interior i Administració Pública, té per objectiu millorar el servei que s’ofereix al Jutjat de Pau del municipi i té com a eix fonamental la modernització tecnològica del Jutjat i la pròxima implantació de la cita prèvia que permetrà que des del Jutjat es puga programar l’agenda diària d’atenció a la ciutadania. Amb l’aprovació de la Llei d’Eficiència Organtizativa, el Jutjat de Pau es transformarà en una Oficina de Justícia del municipi on es podran practicar determinades actuacions judicials en la mateixa seu sense necessitat de desplaçar-se al Jutjat de Torrent.

Per aquest motiu, Alaquàs s’adherirà als dos serveis que formen part del pla: JustiProp i MediaProp. El primer és un servei d’orientació, assessorament i informació jurídica finançat per la Generalitat Valenciana i prestat per professionals de l’advocacia que es prestarà a Alaquàs. Entre les funcions que es prestaran destaquen la d’oferir informació sobre els serveis que presta l’administració en matèria de justicia, mediació, assistència a les víctimes del delicte i protecció de drets, informació sobre recursos públics o privats als que acudir per a la protección i defensa i interessos legítims, assessorament i orientació jurídica previs al procés per a les persones que pretenen reclamar la tutela judicial dels seus drets i interessos, informació sobre tràmits administratius davant els registres Civil, Mercantil i de la Propietat i recolzament a la ciutadania per a realizar consultes electròniques de tràmits judicials i administratius en matèria de justícia.

D’altra banda, amb el servei MediaProp, es proporcionarà atenció i informació a la ciutadania sobre la mediació com alternativa al procés judicial. Es celebraran sessions informatives i, en el seu cas, sessions de mediació a sol·licitud de la ciutadania, de les persones físiques mediadores i de les entitats mediadores de la Comunitat Valenciana, i en tot cas, del Servei d’Orientació i Mediació del Centre de Mediació de la Comunitat Valenciana.